Baltimore-kollapsen: – Han dro til USA for å hjelpe familien sin
Livet endte i en fatal ulykke for flere latinamerikanere som kom til USA for en sjanse til et bedre liv. De seks ofrene for brokollapsen i Baltimore, var alle innvandrere fra Latin-Amerika. De utførte den typen utmattende arbeid som mange immigranter tar på seg da et containerskip krasjet inn i «Francis Scott Key»-broen, og falt ned i den iskalde Patapsco-elven natt til tirsdag. Det var containerskipet «Dali», som seiler under singaporsk flagg, som krasjet med broen. Skipet skulle fra Baltimore til Sri Lanka, på en tur som var forventet å ta 28 dager. Dykkere fra nødetatene i Baltimore trakk likene til Alejandro Hernandez Fuentes og Dorlian Castillo Cabrera opp fra en rød pickup på 15 meters dyp dagen etter. Dorlian Castillo Cabrera kom til USA fra Guatemala for å forfølge drømmen sin og hjelpe sin mor, sier fetteren Marlon Castillo til CNN. Fire andre er fremdeles savnet og antatt omkommet: Maynor Suazo fra Honduras, Jose Lopez fra Guatemala, Miguel Luna fra El Salvador, samt en annen person, som det ikke er frigitt navn på. – Sønnen min var en god sønn, han dro til USA for å hjelpe familien sin, sier en tårefull Nora Lopez, moren til Jose Lopez til Reuters. Hun sier at Lopez hadde vært i USA i 19 år og hadde to barn. – Jeg håper de finner sønnen min i live, sier hun. En av de åtte søsknene til savnede Maynor Suazo beskriver han som en snill og glad person som hadde «visjoner» for fremtiden.  mnbvc Arbeiderne som døde etter brokollapsen, var ansatt av Brawner Builders Inc., et lokalt byggefirma som utfører omfattende arbeid for den amerikanske staten, skriver nyhetsbyrået Reuters. Ytterligere to personer har blitt hentet opp av vannet, der en av dem kategoriseres som alvorlig skadet. Nå tar flere latinamerikanerne bladet fra munnen etter brokollapsen: – En av grunnene til at latinamerikanere var involvert i denne ulykken, er fordi latinamerikanere gjør jobben som andre ikke vil gjøre. Vi må gjøre det, fordi vi kommer hit for et bedre liv. Vi kommer ikke for å invadere landet, sier Lucia Islas, president for Comité Latino de Baltimore, til nyhetsbyrået Reuters. Vannet i Patapsco-elven holdt kun åtte grader da lasteskipet kolliderte med broen. – De ser på oss som dyr Nyhetene om brokollapsen sjokkerte det latinamerikanske Baltimore-samfunnet, som nesten har doblet seg i størrelse de siste årene, og forvandlet de beskjedne rekkehus-nabolagene nær det vidstrakte havnekomplekset. Baltimore, som har slitt med høy kriminalitet og en fattigdomsrate nesten det dobbelte av det nasjonale gjennomsnittet, har historisk sett ikke vært hjemsted for en stor latinamerikansk befolkning. – Vi vet at våre folk er involvert. Det var et mannskap som reparerte deler av hullene på broen, og det er de som skal bygge broen igjen – latinamerikanerne, sier Rafael Laveaga, sjef for den meksikanske ambassaden i Washington. Kirker har vært åpne for de sørgende i det latinamerikanske-miljøet de siste dagene, for å hedre og minnes de avdøde og savnede. Advokatgrupper samlet raskt inn 98.000 dollar til ofrenes familier. Det er mer sannsynlig at latinamerikanske arbeidere enn andre rase- og etniske grupper dør på jobben, ifølge U.S. Bureau of Labor Statistics. – Det eneste valget er å ta denne type jobber, når du ikke har den samme lønnen som en amerikansk borger kan tjene, sier Carlos Crespo fra Mexico. – Mange verdsetter ikke vårt latinamerikanske samfunn. De ser på oss som dyr eller tror at vi lever av staten. Men det er ikke sant, vi betaler skatten vår også, legger han til. Etterforskes som en ulykke Flere biler, inkludert en trailer, var på broen da den kollapset. Skipet er nesten 300 meter langt, med en bredde på 48 meter.  Ifølge ABC News skal en rapport publisert av Cybersikkerhet og Infrastruktursikkerhetsbyrået i USA vise at skipet mistet fremdrift. Rapporten viser også at skipet skal ha varslet Marylands Transportdepartement om at de hadde mistet kontroll over fartøyet og at en kollisjon med broen var mulig, gjengir ABC. Det nasjonale transportmyndigheter (NTSB) i USA er i gang med etterforskning. Også FBI er koblet på og understreker at det ikke er noe som peker på at dette var noe annet enn en ulykke. Broen er blant verdens lengste sammenhengende fagverksbroer og krysses av rundt 11,5 millioner kjøretøy årlig.
To latinamerikanske innvandrere omkom i brokollapsen i Baltimore i USA. Ytterligere fire er fremdeles savnet og antatt omkommet. Ulykken skjedde da containerskipet «Dali» kolliderte med «Francis Scott Key»-broen. Ofrene jobbet med krevende arbeid, typisk for mange innvandrere i USA. Latinamerikanere har større sjanse for å dø på jobb enn andre etniske grupper. Hendelsen etterforskes, men anses som en tragisk ulykke.